google/wiki40b huggingface dataset:
Sonatesatsform

Sonatesatsformen er en betegnelse på en fiksert musikalsk formel som ble utviklet under wienerklassisismen i andre halvdel av 1700-tallet og var spesielt enerådende hos Joseph Haydn. Formen viste seg å være svært anvendelig som utgangspunkt for komposisjon, og kunne brukes både i store og i mindre sammenhenger, fra solo- og kammersonaten til symfonien og konserten. Prinsippet finnes også i moderne populærmusikk.

Gjennomføringsdel

I gjennomføringsdelen, eller B-delen, leker komponisten med toneartene, går gjennom en rekke modulasjoner før gjennomføringen avsluttes, og stykket føres over i reprisen.
Denne delen svarer ofte til det som man ofte kaller «stikket» innen jazzmusikk, eller «bridge» (bru)i populærmusikken. «Bridgen» og «stikket» har som oppgave å skape en konstrast i låta. Det er ofte det 3. verset innen popmusikk som er bridgen i låta.

Rekapitulasjon/reprise

Reprisen utvikler seg etter samme prinsipp som eksposisjonen, med unntak av at alle temaer her presenteres i tonika eller grunntonearten. Deretter avsluttes satsen.
Hvis satsens hovedtoneart er moll, blir sidetemaet ofte plassert i parallelltonearten, og i reprisen gjerne i varianttonearten.

Historie

Formprinsippet utviklet seg gradvis opp gjennom barokken, og tok utgangspunkt i dansesatsens A-B-A-mønster. B-delen skilte seg vanligvis ut ved å befinne seg i et noe annet landskap enn A-delen. Formen ble perfeksjonert av Haydn, og skulle komme til å bli malen for formdiskusjon innenfor kunstmusikken de følgende 200 årene. Beethovens symfonier tar et gradvis oppgjør med denne strenge formgivningen.
Aechmutes

Utseende

Middelsstore, slanke, matte, brokete fargede trebukker. Artene etterligner trolig giftige biller i familien Lycidae.
Hode og pronotum er vanligvis rødgule med svarte flekker, dekkvingene svarte med oransje "skuldre" og et bredt, gult tverrbånd. Antennene er kortere enn kroppen, sagtakkede til svakt kamformede. Hodet har en påfallende "snute" foran fasettøynene. Pronotum er mer eller mindre tønneformet, uten pigger på sidene. Dekkvingene er litt utvidete bakover. Beina er nokså lange.

Utbredelse

Slekten er vidt utbredt i Mellom- og Sør-Amerika, fra Panama til Bolivia.
Tour de France 1954

Gjennomføringen av rittet

Rittet ble vunnet av franskmannen Louison Bobet, som tok sin andre seier på rad. Han vant med en margin på drøye kvarteret for sveitserne Ferdi Kübler og Fritz Schär. Kübler ble i tillegg den andre vinneren av poengtrøya. Klatretrøya ble vunnet av Federico Bahamontes, mens rittets mest offensive rytter ble Lucien Lazaridès. Sveits vant lagkonkurransen.

Endringer fra 1953

For første gang i rittets historie gikk starten utenfor Frankrike, i Amsterdam, Nederland. Det andre nye varn Lagtempoen. Selv om det var lagstarter  rundt 1930-utgaven av rittet, var det et helt nytt format på dem. Delte etapper ble også reintrodusert der det var tempoetapper.
Georg Frederik Hallager

Utmerkelser

Hallager ble ridder av St. Olavs Orden i 1860.
Underpant

Underpant er en form for pant hvor rådigheten over pantet (gjenstanden det er tatt pant i) ikke blir fratatt eieren. Vanlige former for underpant er pant i fast eiendom, pant i løsørekomplekser eller salgspant.
Ved underpant beholder eieren rett til å benytte seg av pantet på en vanlig måte og få avkastningen av det. Denne rettigheten er begrenset ved at eieren må sørge for «forsvarlig stell og vedlikehold av pantet, slik at panthaverens sikkerhet ikke blir redusert».
Det motsatte av underpant er håndpant.
Höfði

Höfði er et hus på Félagstúni i Reykjavík, hovedstaden på Island. Huset ble bygd i 1909 for den franske konsulen på Island, Jean-Paul Brillouin. Det ble levert av Strømmen Trævarefabrik, Norge, og er tegnet av fabrikkens arkitekt Olav Olson. Som nytt var huset ett av byens flotteste. Det var i privat eie til 1962, da Reykjavik by kjøpte huset og restaurerte det. Fra 1938 til 1952 var huset utleid til britisk konsulat. Fra da er huset brukt til formelle mottakelser og festligheter.
Huset er mest kjent for toppmøtet mellom Ronald Reagan og Mikhail Gorbatsjov i 1986. Dette møtet ble et skritt mot slutten på den kalde krigen. Inne i huset er derfor flaggene til USA og Sovjetunionen hengt opp i kryss til minne om dette møtet.
Den 25. september 2009 på 100-årsdagen til Höfði ble huset skadet i en brann. Alle verdifulle kulturminner ble imidlertid berget.

Historisk radioforbindelse

Huset ble også brukt til den første radioforbindelsen som ble oppnådd mellom Island og omverdenen 26. juni 1905. Forbindelsen ble oppnådd med Poldhu i Cornwall i Storbritannia.
11. luftlandebrigade

11. luftlandebrigade i det russiske forsvaret er en luftlandeavdeling underlagt de russiske luftlandestyrker. Brigaden er forlagt til Ulan-Ude.

Historie

Brigaden ble først oppsatt i 1968 som stormlandebrigade med to helikopterregiment som deltok i krigen i Afghanistan. Den ble forlagt til Ulan-Ude i 1993.
Kirsten Heiberg

Biografi

Heiberg vokste opp i et borgerlig hjem i Kragerø og Kongsberg, og fikk utdannelse både i Lausanne, Dijon og Paris. Senere studerte hun engelsk i Oxford i England. 
Hun debuterte ved Den Nationale Scene 1929 og var i 1930-årene ved Carl Johan Teatret og Scala Revyteater i Oslo. Etter gjestespill i revyoperetten «Pam-Pam» på Theater an der Wien i 1937 fikk hun en karriere i Tyskland både som filmskuespiller og plateartist. Hun ble en av tysk films store stjerner og Det tredje rikes femme fatale – den «nye Marlene Dietrich». I Wien traff hun komponisten Franz Grothe. De giftet seg i Oslo i 1938 og flyttet til Berlin. Heiberg hevdet etter krigen at fikk hun to års forbud mot å opptre i tysk film fordi hun vegret seg for å melde seg inn i NSDAP. Ingen kilder i tyske arkiver underbygger en slik påstand og Heiberg står på lønningslistene til tysk filmindustri i alle år fra hun fikk sitt medlemskap i Filmkammer i april 1940, inntil 1945.
Tilbake i Norge etter krigen fikk hun store vanskeligheter med å få roller på grunn av sitt opphold i Tyskland under krigen. I Tyskland spilte hun inn fire filmer etter krigen (se filmografi). I Trondheim fikk hun engasjement og viste stor allsidighet på Trøndelag Teater 1952–60, i operette, komedie og seriøs klassisk og moderne dramatikk. Hun opptrådte senere kun sporadisk på Oslo-scener i 1960- og 70-årene.
Hun var søster av skuespilleren Else Heiberg og tante til skuespiller og komiker Lars Mjøen.
15. august 2008 var det urpremiere på forestillingen «Glamour for Goebbels» på Haugesund Teater i samband med filmfestivalen. Elsa Aanensen spilte Kirsten Heiberg. Øyvind Osmo Eriksen var instruktør for forestillingen og Halvor Lillesund pianist. 14. mai 2009 ble stykket satt opp på Det Åpne Teater i Oslo.
Filmbiter og musikk var integrert i stykket. Det var tatt opp film med Aanensen som Kirsten Heiberg, men ingen klipp fra hennes gamle filmer ble anvendt. «Glamour for Goebbels» handlet mest om Heibergs tid i Berlin, da hennes glamorøse liv var på topp. 
I november 2014 utkom Bjørn-Erik Hanssens biografi Glamour for Goebbels på Aschehoug Forlag.
Michel de Montaigne

Liv og virke

Michel de Montaigne ble født i Périgord nær Bordeaux. Der hadde faren, adelsmannen og kjøpmannen Pierre Eyquem kjøpt og pusset opp slottet «Château de Montai», og da han ble adlet tok han også navn etter slottet. Moren, Antoinette, kom fra en rik spansk familie som hadde flyktet fra hjemlandet for å slippe unna inkvisisjonen. Michel ble oppdratt i tråd med ideer faren hadde fra den italienske humanisme: Man måtte kunne latin for å få tilgang til kunnskap, og den beste måten å lære på var ikke pugging og lekselesing, men rett og slett samtaler med en privatlærer. Faren leide en latinlærer fra Tyskland til å undervise Michel. Til og med tjenerskapet måtte lære seg latin som de skulle bruke når de henvendte seg til den unge Michel. Fram til han var seks år hørte Michel derfor nesten bare latin, men da kunne han også snakke latin flytende.
Da Michel som 7-åring begynte på skole fant han seg derfor ikke helt til rette med den tradisjonelle klasseromsundervisningen. 
Montaigne arvet et dommerembede av sin onkel i 1555, og satt i stillingen i femten år. Den 28. februar 1571, på sin 38-årsdag, frasa han seg sine offentlige verv og trakk seg tilbake til slottet Montaigne.
I et av slottets tårn innredet han et arbeidsværelse, og her arbeidet han på sine essays fram til sin død i 1592. I denne perioden isolerte han seg ikke til slottet, men var også på reiser. Enkelte spesialister mener at Montaigne hadde en skeptisk krise i midten av 1570-årene, mens andre hevder at skeptisismen er en del av essayformen. I perioden 1580 til 1582 var han på reise i Tyskland og Italia. Mens han var i Italia ble Montaigne kalt tilbake av den franske kongen som utnevnte ham til borgermester av Bordeaux, hvor han satt i to perioder.
Mens særlig «Første bok» inneholder kommentarer av eksempler og anekdoter fra klassiske kilder, henter han utover i forfatterskapet stadig ofte stoffet fra egen erfaring: fra reisen til Italia i tidlig på 1580-tallet og fra arbeidet som diplomat og forhandler mellom fraksjonene under religionskrigene på 80-tallet. Han er fri for fordommer. Han veier for og mot, og synes å se på verden og alle dens aspekter med uhildede øyne.
Forsvar for Raymond Sebond er Montaignes lengste essay, her drøfter han spørsmålet om trossannhetene kan demonstreres med rasjonelle argumenter.
Montaigne var blant de første i litteraturhistorien som skrev i jeg-form med et språk som virker forbausende moderne. Mange har påpekt at Motaigne skriver «moderne», at språket hans virker friskt og nytt. Det har sammenheng med at det moderne franske språket stabiliserte seg på Montaignes tid etter perioder med gammelfransk og mellomfransk. Stilen er preget av latinsk syntaks; lange perioder med løst forbundne ledd. Montaigne skriver setninger som snor seg fram med en konklusjon eller presisering på slutten. Montaigne var ikke opptatt av retorikk og logikk, men kort og konsis dagligtale.
I 2008 ble den norske oversettelsen av Montaignes samlede essays på 1742 tekstsider sluttført. Beate Vibe var ansvarlig for oversettelsen. Kirsti Sellevold har sammen med Birger Huse vært fagkonsulent og språkvasker.
St. Just

I St Just (uttale: Lannust)) er en by og et sogn i Penwith-distriktet i Cornwall, England. Soknet omfatter byen St Just og de nærliggende bosetninger Trewellard, Pendeen og Kelynack. Det er avgrenset av menighetene i Morvah i nordøst, Sancreed og Madron øst, St. Buryan og Sennen i sør og mot havet i vest. Sognet omfatter 3 075 ha land. Byen St. Just er den vestligste byen på fastlandet i Storbritannia og ligger om lag13 km vest for Penzance. St Just kommune hadde en befolkning på 4 637 ved folke-og boligtellingen 2011).
St Just ligger i Cornwall. Det er klassifisert som et «Area with Outstanding Natural Beauty» (AONB). Nesten en tredjedel av Cornwall har AONB-status, med samme status og beskyttelse som en nasjonalpark. St. Just er en av bare to byer som er inkludert i Cornwall's AONB-liste.

Historie

Identiteten til Helgenen Saint Just, er ikke kjent. Cornwall's lange motstand mot påbud fra Canterbury og Paven i Roma gjør det mest sannsynlig at helgenen var, som noen kilder hevder Justus av Canterbury. En annen mulighet er en Helgen fra det 6. eller 7. århundre, Saint Iestyn, som sies å være sønn av en hersker av Dumnonia, William av Worcester som hersket på 1470-tallet. Det er funnet bentester i kirken som antas å stamme fra Justus.
Blant de forhistoriske antikviteter i nærheten er Ballowall Barrow er en innelukket grav.
St. Just er et av de gamle gruveområdene i Cornwall og rester av gammel før-industriell og mer moderne gruvedrift har hatt en betydelig innvirkning på det nærliggende landskapet.

Kirker og skoler

Soknekirken i St Just er en kirke fra 1500-tallet. I 1336 ble kirken bygd og innviet av John Grandisson, biskop av Exeter, men bare koret av denne kirken har 
overlevd og kirkeskipet og søylene er fra det 15. århundre. Det er to metodist-kirker.
I St. Just ligger Cape Cornwall skole som også er skole for nabodistriktene Sennen, Sancreed, Pendeen, St. Buryan .
J.R. «Bob» Dobbs

J. R. «Bob» Dobbs er en oppdiktet skikkelse innenfor den religiøse parodien Church of the SubGenius. Hans bilde er avledet av et tegneseriebilde fra 1950-årene. Ifølge «kirkens» dogmer, var «Bob» en selger av boreutstyr som i 1953 fikk en visjon av Gud på et TV som han hadde bygd selv. Visjonen insprerte han til å skrive PreScriptures og grunnlegge kirken. Teologien hevder at han var den største selger som noensinne hadde levd, og han unngikk døden mange ganger. Han blir også dyrket for sine mange dumheter, og er den angivelige frelseren av Slack. Han ble myrdet i San Francisco i 1984, selv om «kirken» hevder at han siden den gangen er kommet tilbake fra dødsriket flere ganger.
Haulover Creek

Haulover Creek er ei sidelv til Belizeelva i Belize. Den renner gjennom sentrum av Belize City og ut i Det karibiske hav.
Over elva går det ei svingbru som er et av Belize Citys mest kjente landemerker. Vet elvemunninga ligger terminalen for ferjene som går mellom Belize City og øyene Ambergris Caye og Caye Caulker.
Eurysops

Utseende

Middelsstore, brunlige trebukker. Dekkvingene har markerte "skuldre" og er parallellsidige, med fint marmorerte tegninger i lysere og mørkere brun- eller rødfarger.

Levevis

Som de fleste andre trebukker borer larvene i ved.

Utbredelse

Slekten er utbredt i Afrika.
NM i svømming 1936

NM i svømming 1936 ble arrangert i form av ulike norgesmesterskapsstevner i Oslo.
Svensk mesterskap i mangekamp innendørs 2018

Svensk mesterskap i mangekamp innendørs 2018 ble arrangert 11. og 12. februar 2018, i Stadium Arena i Norrköping. Arrangør var Tjalve IF. 
Det ble konkurrert i sjukamp for menn senior, U23, U20, U18, U17 og U16.

Det ble konkurrert i femkamp for kvinner senior, U23, U20, U18, U17 og U16.
Fyrsten av Orange

Fyrsten av Orange er en fyrstelig adelstittel som var knyttet til Fyrstedømmet Orange, i dag sør i Frankrike.
Tittelen hører i dag til huset Orange-Nassau som arvinger til kronen av Nederland, og blir også noen ganger brukt av medlemmer i huset Hohenzollern. I dag blir tittelen brukt av Willem-Alexander av Orange (Orange-Nassau) og pretendenten Georg Friedrich av Preussen (Hohenzollern).
Dingja–Sollibotn

Dingja–Sollibotn er ei hurtigbåtrute i Gulen kommune som blir drevet av Fjord1 Fylkesbaatane med båten MS «Jan Cato».
Ruta har anløpsstedene Dingja, Straume, Nyhammar, Mjånes, Eivindvik og Sollibotn. På skoledager kjører båten innom alle anløpsstedene, men på søndager kjører båten bare ei mindre rute.
Sjumannsrugby under samveldelekene 2014

Sjumannsrugby under samveldelekene 2014. Sjumannsrugby var en av flere sporter under de 20. samveldelekene som ble arrangert i Glasgow i Skottland i perioden 23. juli til 3. august 2014. Det var femte gangen som sjumannsrugby var med på programmet i Samveldelekene. I lekene i 2014 var det som tidligere kun en rugbyturnering for menn, seksten lag deltok.
Ferrari 365

Ferrari 365 (1966–1972) er en serie sportsbiler laget av italienske Ferrari. De hadde 4.4-liter 12-sylindret motor (V12) på om lag 320 hk, med forgasser.  Hver sylinder har volum 365 ccm, derav navnet 365.  Egentlig hadde de bare borret hver sylinder litt høyere enn den man fant på Ferrari 330.
365 California fra 1966 var 14 stykk 4-seters cabriolet tegnet av Pininfarina og bygget på samme 2.56-meters chassis som Ferrari 500 Superfast.
365 GT 2+2 fra 1968 var en 4-seter coupe som erstattet nevnte Ferrari 500 Superfast og Ferrari 330 GT 2+2.  Mye luksuriøst utstyr gjorde at den solgte bra i USA. Totalt 800 eksemplarer frem til 1972.
365 GTC og 365 GTS var egentlig henholdsvis Ferrari 330 GTC og GTS (samme utseende og 2.4-meters chassis), men med den større 4.4-liter motor.  Solgt i 168 og 20 eksemplarer frem til 1970.
365 P var en 3-seters (tre posti) midtmotorisert konseptbil laget i to eksemplarer. Det var også en 380-hesters racerbil.
365 GTB4 var en 2-seters coupe på 2.4-meters chassis fra 1968, også kalt «Ferrari Daytona», etter fabrikkens tre 1967-seiere i 24-timers rittet i Daytona, Florida.  1284 stykk produsert.  Rundt 350 hk.  365 GTS/4 var en cabriolet-utgave av Daytona laget i 122 eksemplarer.
365 GTC/4 fra 1971 var bygd på chassiset til Daytona (365 GTB/4) og produsert i 505 eksemplarer.  Med 340 hk og mykere fjæring var den en 4-seters GT-bil laget i 500 eksemplarer.  Videreført i 1972 som  365 GT4 2+2, en 4-seters familiebil med helt nytt karosseri på et lengre 2.7-meters chassis. Ble laget i 521 eksemplarer frem til 1976 da den fikk større motor (4.4 liter) og ble kalt Ferrari 400.
365 GT4 BB fra 1973 var 387 stykk midtmotoriserte 2-setere med 12-sylinders boksermotor og således tilhørende en annen motorserie.  Erstattet i 1976 med BB 512. Se Ferrari Berlinetta Boxer.
Tarawa

Tarawa er en atoll i det sentrale Stillehavet. Tarawa var tidligere hovedstad i det britiske protektoratet Gilbert- og Elliceøyene, og Sør-Tarawa er den nåværende hovedstaden i Kiribati. Øya er kjent for slaget om Tarawa under andre verdenskrig.
Elafebolia

Elafebolia (gresk: Έλαφηβόλια) var en gresk festival i antikken som ble holdt i Athen og Fokis i løpet av måneden elafebolion (niende måned, vinter) for Artemis Elafebolos («dådyrdreper»). I byen Hyampolis i Fokis ville den ha blitt opprettet av innbyggerne for feire en seier over Thessalia i nord.
Kaker i form av en kronhjort ble tilbudt til gudinnen i løpet av feiringen, gjort av deig, honning og sesamfrø.
50 år på veien

50 år på veien er et musikkalbum med Sputnik, utgitt i 2009.
IKT Grenland

IKT Grenland er en medlemsbasert interesseorganisasjon for IKT-næringen i Grenland (Bamble, Drangedal, Kragerø, Porsgrunn, Siljan og Skien).

Arbeidet organiseres rundt en geografisk lokalisert næringsklynge, som siden 2007 har ARENA-status under Innovasjon Norge.

Selve næringsklyngen er satt opp med utgangspunkt i de gamle fabrikklokalene på Klosterøya i Skien, hvor det holder til 300 ansatte i 70 bedrifter som flyttet inn da Union ble nedlagt i 2006.

Også Porsgrunn kommune deltar aktivt som offentlig partner i klyngen. Organisasjonen har ca. 100 medlemsbedrifter og mellom 1000 og 1500 medlemmer (okt. 2010), og organiserer virksomheter innen privat sektor, offentlig sektor og akademia. 
En av IKT Grenlands hovedoppgaver er å legge til rette for klyngeutvikling innen IKT i Telemark. De er derfor også involvert i industriparken på Herøya i Porsgrunn. Denne hadde 100 leietagere i 2008 med over 3000 ansatte, deriblant også IKT-selskaper.

Organisasjon

Organisasjonen startet som et forum og prosjekt under «Vekst i Grenland AS» i 2001. I 2007 ble foreningen registrert i Enhetsregisteret som selvstendig juridisk enhet. De har ingen ansatte, men benytter seg av innleid personell. Administrasjonen holder til på Klosterøya i Skien. Daglig leder er Torkild Follaug, og styreleder er Vidar Top.

Næringsklynge

Næringsklyngen er blant Norges største IKT-klynger. Den er en av 60 næringsklynger i Europa som ble rangert av Institute for Innovation and Technology og (Agency of) Kompetenznetze i Tyskland i 2009. Disse mente næringsklyngen var den beste klyngen de noensinne hadde målt, og også den beste av de 12 rangerte IKT-klyngene. Forsker Hans Christoffer Aargaard Terjesen ved Arbeidsforskningsinstituttet har også analysert organisasjonen og næringsklyngen og kommet til at de karismatiske lederne er et suksesskriterium.

Bedrifter

Blant bedriftene som har vokst fram i Grenland finner vi relativt store og ekspansive IT-selskaper som 24SevenOffice, Baze Technology, Cardiac, Imatis, Netsense, Racom og eZ Systems, sistnevnte en av verdens største  programvareutviklere innen åpen programvare. Klyngen huser lokale avdelinger av større selskaper som Canon, Bouvet, EDB, ELAN IT, FAST Search & Transfer, Konica Minolta, NetCom, Network Norway, SuperOffice og TDC. I Grenland har i tillegg Telenor flere hundre ansatte innenfor kundeservice og privatmarked.

Konferansevirksomhet

IKT Grenland er årlig medarrangør av Velferdsteknologikonferansen, Norges største konferanse for bruk av teknologi i sykehus, helse- og omsorgsvirksomhet.
IKT Grenland deltar også på Verdensutstillingen Expo 2010 i Shanghai i samarbeid med norske og kinesiske universiteter og høyskoler.
South Park (sesong 3)

Dette er en oversikt over South Park-episoder i sesong 3:

Starvin' Marvin in Space

Dette er episode 44 av tv-serien South Park. Starvin' Marvin vender tilbake i denne episoden som parodierer Sally Struthers og Pat Robertson. Sally Struthers fremstilles i denne episoden som Jabba the Hutt fra Jediridderen vender tilbake.
Et romskip fra planeten Marklar lander utenfor landsbyen til Starvin' Marvin. Før marklaren rekker å ta kontakt blir han spist av løver. Dagen etter finner Marvin romskipet og begynner å fly rundt på jorda. Amerikanske agenter prøver å få tak i ham og tar derfor kontakt med Stan Marsh, Kyle Broflovski, Eric Cartman og Kenny McCormick siden Marvin bodde hos dem i Starvin' Marvin. De innrømmer til slutt at Marvin kan ha tatt romskipet. Agentene drar nå for å samarbeide med Sally Struthers, mens Starvin' Marvin plukker opp guttene. De reiser til Marklar ved et uhell, og skjønner at dette er et paradis for Marvins stamme. Men de må slippe unna misjonærene ledet av søster Hollis og Pat Robertson, som vil kristne dem, og de har snart en større og mektigere fiende etter seg.
Namakkal (distrikt)

Demografi

Ved folketellingen i 2011 var det 1 721 179 innbyggere i distriktet, mot 1 493 462 i 2001. Den urbane befolkningen utgjør 40,27 % av befolkningen.
Barn i alderen 0 til 6 år utgjorde 8,15 % i 2011 mot 10,22 % i 2001. Antallet jenter i den alderen per tusen gutter er 913 i 2011 mot 889 i 2001.
Josh Bazell

Forfatterskap

I 2009 debuterte han med romanen Eksgangster. Eksgangster handler om Peter Brown som har en fortid som hitman for New Jersey-mafiaen og nå har en ny identitet som assistentlege. En dag innhenter fortiden han da en gammel gangsterkjenning ligger i sykesenga og forlanger at enten sørger du for at jeg overlever kreften, eller så ringer jeg et par kamerater og du er en død mann, deretter er et kappløp med døden i gang. Romanen kom på New York Times-bestselgerlisten og er utgitt på 32 forskjellige språk.
Wild Thing er hans andre thriller og kom ut i 2012.
Kossoudemningen

Kossoudemningen er en demning med et vannkraftverk på elva Bandama i Elfenbenskysten. Det har et totalt installert vannkraftpotensial på 176 MW. Anlegget ble bygd ferdig i 1969–1972 og ligger i samme elv som Taabodemningen.
David LeRoy Anderson

Privatliv

Anderson er gift med skuespilleren Heather Langenkamp. De eier sminkestudioet AFX Studio sammen.
Athis-Mons

Historie

Athis-Mons ble dannet i 1817 ved å slå sammen to landsbyer, Athis (ved Seinen) og Mons (på platået ved siden av). Nå blir de lavereliggende deler av kommunen kalt Athis-Val.
Sylvia Massy

Sylvia Massy er en amerikansk plateprodusent og studiotekniker.
Hun startet opp som tekniker på midten av 1980-tallet, og fremover har hun jobbet for artister som Aerosmith, Big Daddy Kane, The Black Crowes, Bobby Brown, Danzig, Prince, Julio Iglesias, Seal, Skunk Anansie, Paula Abdul og norske Seigmen.
På slutten av 1990-tallet jobbet hun sammen med Rick Rubin, og var med på album til Johnny Cash, Tom Petty and the Heartbreakers, Slayer og System of a Down
Massey bor fortiden i byen Weed i California, hvor hun driver RadioStar Studios. Hun er kanskje best kjent for hennes produksjon av musikkalbumet Undertow (1993) til det Los Angeles-baserte bandet Tool. Albumet solgte til dobbel platinaplate. 
I tillegg til norske Seigmen produserte hun i 2005 ep´n og debutalbumet til Animal Alpha, i 2010 debutalbumet til det norske stoner metal-bandet Bulk fra Arendal, samt rockebandet Lucky Lew fra Bergen.
Lysefjorden (Hordaland)

Lysefjorden er en sidefjord til Korsfjorden i kommunene Bergen og Os i Hordaland. Den er en fortsettelse av Korsfjorden og strekker seg 6 kilometer østover mot Djupvik. Bredden er 2–3 kilometer. Fjorden har innløp mellom Korsneset i nord og øya Skorpo i sør.
Den indre delen av fjorden har over ti større holmer og småøyer. Den største av disse er Lysøen, der Ole Bull bygde det kjente huset sitt. Fjorden er oppkalt etter Lyse kloster, som ligger 1,5 kilometer lenger øst.
Det ligger noen små tettsteder rundt, slik som Nordvik, Søvik, og Drange.